

**OLIMPIJSKI KOMITE SLOVENIJE**

**ZDRUŽENJE ŠPORTNIH ZVEZ**

# 

# 

# SLOVENSKI DAN ŠPORTA – DAN ODPRTIH VRAT

Slovensko olimpijsko gibanje je bilo uradno ustanovljeno 15. oktobra 1991, na ta dan pa praznujemo obletnico ustanovitve Olimpijskega komiteja Slovenije, Združenja športnih zvez. Tedaj smo prvič v zgodovini naroda dobili možnost in pravico, da v okviru največjega svetovnega športnega tekmovanja naši športniki nastopajo pod svojo zastavo. Uspešna športna pot mlade države je v mednarodnih športnih arenah zarisala izjemno sled, ki nam jo lahko zavidajo tudi številčno večji narodi.

Vendar odraz športne tradicije in kulture naroda niso zgolj uspehi naših vrhunskih športnikov, ker to zajema tudi odnos ljudi do gibanja in športa, ki naj ga svojim sposobnostim in možnostim primerno goji vsak prebivalec naše države.

Da bi vsakodnevno gibanje in šport v vseh njegovih pojavnih oblikah še bolj približali ljudem vseh generacij in jih spodbudili, da se vključijo v različne oblike vadbe in športnih aktivnosti, smo se odločili da, organiziramo Slovenski dan športa – dan odprtih vrat.

Vabljeni vsi ljubitelji športa in tudi tisti, ki menite, da bi to lahko postali, da se nam pridružite.

Društvo športnih Olimpijski komite Slovenije

novinarjev Slovenije Združenje športnih zvez

Jože Zidar Janez Kocijančič

Predsednik Predsednik

|  |  |
| --- | --- |
| podpis zidar |  |

**SLOVENSKI DAN ŠPORTA – DAN ODPRTIH VRAT**

**RAZPIS**

Projekt, ki sta ga prvič organizirala OKS-ZŠZ in Društvo športnih novinarjev Slovenije v leta 2009, je namenjen povezovanju izvajalcev športnorekreativnih programov, upravljavcev in lastnikov športnih objektov ter medijev. Naš skupni cilj je povečati športno aktivnost Slovencev in prispevati k uravnoteženosti medijske podobe športa – opozoriti na dejstvo, da šport ni samo vrhunski šport.

**K SODELOVANJU VABIMO**

A: Lastnike in upravljavce športnih objektov: lokalne skupnosti, zasebniki, društva

B: Izvajalce športnih programov: društva, zasebniki, javne ustanove

Vsi, ki se bodo pridružili pobudi in **15. oktobra 2012** omogočili vsem zainteresiranim možnost brezplačnega sodelovanja v športnih programih in/ali uporabe športnih objektov, bodo imeli možnost obveščanja javnosti preko medijske podpore tako na nacionalni kot tudi na regionalni in lokalni ravni. Pripravljeni bodo tudi plakati, ki bodo razdeljeni vsem izvajalcem programov za potrebe obveščanja javnosti o konkretnih programih v lokalnem okolju. Distribucija bo zagotovljena preko mreže regijskih pisarn OKS-ZŠZ.

**KAKO SODELOVATI?**

Če želite ponuditi 15. oktobra 2012 vsem zainteresiranim brezplačno na razpolago svoje športne objekte, njihovo uporabo ali organizirane vodene oglede, oziroma predstaviti vadbo in svoje športne programe, lahko vpišete svojo prireditev ali vadbo v portal OKS-ZŠZ, namenjen brezplačnemu vpisu in posredovanju podatkov o športnorekreativnih programih v Sloveniji [**www.migajznami.si**](http://www.migajznami.si/) s pripisom - **DAN ODPRIH VRAT** v naslovu dogodka.

V primeru, da želite opozoriti javnost v svojih lokalnih okoljih tudi s plakati, lahko to sporočite na elektronski naslov [zdenka.virant@olympic.si](mailto:zdenka.virant@olympic.si) do 1. oktobra 2012. Na voljo je 5 plakatov za posameznega ponudnika in lahko jih boste prevzeli v vam najbližji regijski pisarni OKS-ZŠZ. Kontaktni podatki regijskih pisarn so na voljo na portalu [www.migajznami.si](http://www.migajznami.si/) oz. [www.olympic.si](http://www.olympic.si/).

Predsednik DŠNS generalni sekretar OKS-ZŠZ

Jože Zidar Dr. Tone Jagodic

|  |  |
| --- | --- |
| podpis zidar | TONE-podpis |